બંગલાની પાછળનું ફાટક ખોલીને સત્વંતકાકી રસોડામાં આવ્યાં. “તનિક બેરી ભઈ. દદ્દાકા અઉર ઈનકા ખાના લગા કર આઈ. દદ્દા પૂછત્તે, મોડીકી સાદી કબ રચા રઈ હેંગી ડાંગધરાઈન?” (થોડું’ક મોડું થયું. દદ્દા અને ‘એમને’ ભાણું પિરસીને આવી. દદ્દા પૂછતા’તા, દાક્તરની પત્ની તેમની છોડીના લગન ક્યારે લેવાના છે? બુંદેલખંડીમાં ‘મોડી’ એટલે તળપદી ભાષામાં છોકરી!) રસોડાની ચોકડીમાં હાથ ધોતાં સત્વંતકાકી હસીને બોલ્યાં.